נענע10 - רובי ויליאמס ומארק רונסון ישתפו פעולה - תרבות ובידור
רובי ויליאמס ומארק רונסון ישתפו פעולה
טייק דאת`, מאדרפאקר צילום: GettyImages
עודכן 14:04 05/02/2009
וגם: אמינם מקליט עם אלטון ג'ון, ברוס ספרינגסטין שר בפלייבק, נואל גלאגר משחק אותה פוליטי, בלר חורשים על פסטיבלים, White Lies עושים כבוד לקניה ווסט. לקט חדשות מוזיקה
• רובי ויליאמס ומארק רונסון ישתפו פעולה, כך עולה מדבריו של רונסון לתחנת הרדיו 6 Music של ה-BBC. על פי רונסון, השניים יטוסו ללוס אנג'לס באביב הקרוב לצורך הקלטת שיר שנכתב במקור לאלבומו האחרון של ווליאמס. עוד סיפר ש"הוא (רובי וויליאמס – א.פ) היה נלהב מהרעיון, כך שזו לא הפתעה".
טים קלארק, מנהלו של ויליאמס, חשף כבר בחודש שעבר את שיתוף הפעולה, אם כי אז לא נמסרו פרטים קונקרטיים אלא רק רמז לכך שמדובר ב"שיר מאוד מעניין". המפיק הבריטי וחבר להקת טייק דאת' לשעבר כבר עבדו יחד באלבומו השני של רונסון, Version, בו שר ויליאמס עיבוד מחודש לשיר "The Only one I Know" של להקת Charlatans UK.
גם אמינם ואלטון ג'ון בקטע
יחבור לאמינם? אלטון ג'ון
• ויליאמס ורונסון הם לא היחידים שעתידים לשתף פעולה. על פי דיווח של The Independent, הזמר אלטון ג'ון עשוי להשתתף באלבומו הבא של הראפר אמינם. מקור מסר לעיתון שבחודש אוקטובר האחרון אלטון ג'ון נכח חצי שבוע באולפן בדטרויט בו אמינם מקליט את אלבומו החדש עתיד לצאת באביב. אם לא מדובר במקריות בלבד והשניים אכן עובדים יחד, תיהיה זו הפעם השניה שהם משתפים פעולה לאחר שביצעו מופע משותף בטקס הגראמי של 2001.
שיתוף הפעולה הפוטנציאלי הזה הוא לא היחיד שמתעתד להתקיים באלבום Relapse של אמינם, בו משתתף ד"ר דרה שגם מפיק את האלבום והראפר 50 סנט.
בלר חורשים על פסטיבלים
חוזר בהרכב מלא. דיימון אלברן, בלר
• ענקית הבריטפופ בלר שהודיעה לפני כחודשיים על איחוד בשתי הופעות מיוחדות שיתקיימו בהייד פארק בלונדון ב-2 וב-3 ביולי, תשתתף בפסטיבל T In The Park הסקוטי שייערך בין ה-10 ל-12 ביולי, ויופעו לצד קינגס אוף ליאון, סנואו פטרול וקייטי פרי שכבר אישרו את השתתפותם. כמו כן, הלהקה אישרה גם את השתתפותה בפסטיבל Oxegen באירלנד שייערך באותו סוף שבוע.
• בניגוד לשמועות על כך שבלר ישתתפו גם בפסטיבל גלסנבורי, שמתקיים ימים ספורים לפני שתי הופעות האיחוד בהייד פארק, הלהקה טרם אישרה את השתתפותה, בעוד היום (חמישי) דווח על כך שכל הכרטיסים לאירוע, שיתקיים במשך ארבעה ימים בסוף חודש יוני, אזלו. מפיקי הפסטיבל הופתעו ממספר הקונים הגבוה בטווח זמן כה קצר (המחירות החלו באוקטובר), במיוחד בהתחשב בעובדה שאשתקד, ימים ספורים לפני הפסטיבל היו עוד כ-3,000 כרטיסים שלא נמכרו.
• גיטריסט להקת אואזיס, נואל גלאגר, סיפר על שאיפותיו הפולטיות בראיון לתחנת הרדיו הבריטית Absolute Radio. לדבריו, התוכנית לפיה ינהיג את המדינה במשך חמש שנים כבר מוכנה והיא "תספק צחוק הגון". עוד הוסיף ש"מאז טוני בלייר לא היה לנו מנהיג שיודע לדבר ברהיטות", ובכך רמז ככל הנראה ליכולות הוורבליות של ראש ממשלת בריטניה הנוכחי, טוני בראון.
White Lies עושים קאבר והבוס עושה תנועות שפתיים
• אחרי שהואשם בגניבה מלהקת Kiss, ברוס ספרינגסטין חווה מבוכה נוספת, הפעם מכיוון הסופרבול שהתקיים ביום ראשון האחרון. אחד ממפיקי המופע סיפר ל-Chicago Tribune שכל ההופעות שנערכו במהלך האירוע, נעשו בפלייבק, כך גם זו של ספרינגסטין עם להקת E Street Band. המפיק המדליף הסביר ש"אין שום דרך שבה אתה יכול להעלות להקה למופע תוך חמש דקות כשכל מה שצריך להגדיר ולסדר יעבוד כשורה ושאיכות הסאונד תהיה ראויה – כבר שנים שאנחנו עושים וירטואליזציה לשירה של כל הלהקות".
• להקת White Lies, שסומנה כאחת ההבטחות המוזיקליות של השנה הנוכחית, תתן כבוד לקניה ווסט. דיסק הסינגל "'Fairwell To The Fairground" שמתוכנן לצאת ב-23 במרץ עתיד לכלול גם קאבר לשיר "Love Lockdown" מאלבומו האחרון של ווסט. כמו כן, הדיסק יכלול גם רימיקס של הרכב האלקטרו הצרפתי לשיר "Norhing To Give".